প্রকাশিত: ১১:৩৯ পূর্বাহ্ণ, ডিসেম্বর ২, ২০১৮ | আপডেট: ১১:৩৯:পূর্বাহ্ণ, ডিসেম্বর ২, ২০১৮
ঢাকা টেস্টে প্রথম ইনিংসে ওয়েস্ট ইন্ডিজকে মাত্র ১১১ রানেই গুটিয়ে দিয়েছে বাংলাদেশ। নিজেদের টেস্ট ইতিহাসে প্রথমবারের মতো ফলোঅন করিয়েছে প্রতিপক্ষকে। এরপর দ্বিতীয় ইনিংসে আবার বাংলাদেশ স্পিন জালে ফাঁসিয়ে দিয়েছে ওয়েস্ট ইন্ডিজকে। সাকিব-মিরাজের পর জোড়া আঘাত হেনেছেন তাইজুল। সর্বশেষ খবর পর্যন্ত ৪ উইকেট হারিয়ে তারা ৩১ রান তুলেছে ওয়েস্ট ইন্ডিজ।
বাংলাদেশ এখনও এগিয়ে আছে ৩৬৭ রানে। প্রথম ইনিংস থেকে সাকিবরা ৩৯৭ রানের বড় লিড পায়। দ্বিতীয় ইনিংসে ব্যাট করছেন শাই হোপ এবং হেটমায়ার। ওয়েস্ট ইন্ডিজের দ্বিতীয় ইনিংসে ২ রানের মাথায় উইকেট নেন সাকিব। এরপর ১৪ রানে দ্বিতীয় উইকেট তুলে নেন মিরাজ। পরের ৬ রানের মধ্যে দুই উইকেট তুলে নেন বাঁ-হাতি স্পিনার তাইজুল ইসলাম।
আগের দিন ৫ উইকেট হারিয়ে ৭৫ রান তুলে দিন শেষ করা ওয়েস্ট ইন্ডিজ। তৃতীয় দিনের সকালেই অলআউট হয়ে যায় তারা। বাংলাদেশের পক্ষে মেহেদি হাসান মিরাজ একাই তুলে নিয়েছেন ৭ উইকেট। বাকি তিনটি উইকেট নিজের করে নেন সাকিব আল হাসান। ওয়েস্ট ইন্ডিজের পক্ষে প্রথম ইনিংসে সর্বোচ্চ রান করেন হেটমায়ার ও ডউরিচ। তারা যথাক্রমে ৩৯ ও ৩৭ রান করেন।